
ΔΕΛΤΙΟ ΤΥΠΟΥ

Πάτρα 5 Μαΐου 2015
Ημέρα κατά του θορύβου:

Δράσεις του Δικτύου για την Προστασία από την Ηχορρύπανση
Το Δίκτυο Φορέων για την Προστασία από την Ηχορρύπανση με αφορμή την Παγκόσμια Ημέρα Ευαισθητοποίησης κατά του Θορύβου, που γιορτάστηκε προ ημερών, οργανώνει για δεύτερη συνεχή χρονιά, σχετικές δράσεις που θα λάβουν χώρα το Σάββατο 9 Μαΐου από τις 11π.μ. ως τις 1μ.μ.

Συγκεκριμένα θα γίνουν οι εξής δράσεις:

· Περίπτερο με ενημερωτικό υλικό στη διασταύρωση των οδών Ρ. Φεραίου και Γεροκωστοπούλου όπου τα μέλη του Δικτύου θα μοιράσουν ενημερωτικά φυλλάδια και θα συζητήσουν με τους πολίτες για τις βλαβερές συνέπειες της ηχορρύπανσης στην καθημερινή μας ζωή (κορνάρισμα, δυνατή μουσική, χαλασμένες εξατμίσεις, φωνασκίες κλπ) καθώς και τις ενέργειες που μπορούν να κάνουν για να προστατευθούν
· Συλλογή υπογραφών κατά των πάσης φύσεως πηγών ηχορρύπανσης, για να εφαρμοστεί επιτέλους η σχετική νομοθεσία και να μην κωφεύουν οι αρμόδιες  Υπηρεσίες 
· Διανομή ενημερωτικού υλικού στα σταθμευμένα (και διπλοπαρκαρισμένα) οχήματα, σχετικά με τις αρνητικές συνέπειες του άσκοπου κορναρίσματος, μαρσαρίσματος, χαλασμένων εξατμίσεων κλπ από ομάδα μελών του Δικτύου που θα περπατήσει κατά μήκος των οδών Κορίνθου και Μαιζώνος από την Κολοκοτρώνη ως τη Γούναρη
Καλούμε όλους να πλαισιώσουν τις δράσεις μας
Οι Φορείς του Δικτύου για την Προστασία από την Ηχορρύπανση

